  Майя Бывальцева 13-тӥ оштолэзе Удмурт кун университетлэн дышетонъя но тодосъя В. А. Журавлёв нимо лыдӟетъюртаз кылосбур тодосъя докторлэн Михаил Атамановлэн «Происхождение удмуртского народа» книгаеныз тодматон ортчоз. Та монографилэн кыкетӥ изданиез, отчы кӧня ке люкетъёс ватсамын, ивортэмын лыдӟетъюртлэн «ВКонтакте» мерлыко вотэсысь бамаз. Ужрад 17 часын УдГУ-лэн музеяз (лыдӟетъюртлэн 3-тӥ этажаз) кутскоз но 18 часын актовой залын азьланьтӥськоз. Удмуртъёслэсь кылдэмзэс Михаил Атаманов этнография, лингвистика, археология, антропология ласянь пӧртэм материалъёс вылын эскере. Книга тодос удысын ужасьёслы, вузъёсысь дышетӥсьёслы но студентъёслы, шаерчиослы но удмурт калыклэн историеныз тунсыкъяськисьёслы пайдаё луоз. Тегъёс: Дышетон Ижкар Удмуртия история удмуртъёс  